Jalova

Jalova () – miestas Turkijoje, šiaurės vakarų Anatolijoje, Jalovos pusiasalyje Marmuro jūros pakrantėje, priešais Stambulą. Provincijos (ilo) administracinis centras. Keliai į Kodžaelį, Bursą, keltai į Stambulą; jūrų uostas. Populiari stambuliečių kurortinė vietovė. Į pietvakarius nuo Jalovos esantis Termalo miestelis garsėja karštosiomis versmėmis.„YALOVA“ , turkeyfromtheinside.com

 Istorija 
Senovėje miestas buvo Bitinijos krašte ir vadintas Pilais ( 'vartai'). Čia kartais išsilaipindavo kariuomenės, besirengusios Konstantinopolio puolimui (622 m. imperatorius Heraklijus, 1070 m. – Romanas IV Diogenas). IX a. prie Pilų pastatytas vienas iš Bizanijos signalinių bokštų. X a. Pilai aprašyti kaip kaimas, kur būdavo suvaromi gyvuliai išvežimui į Konstantinopolį.Foss, Clive (1991). „Pylai“. In Kazhdan, Alexander (ed.). The Oxford Dictionary of Byzantium. Oxford and New York: Oxford University Press. p. 1760.

1147 m., po seldžiukų antpuolių, Piluose įsikūrė Frigijos graikai. Nikėjos imperijos laikais Pilai buvo Nikėjos uostas. XIV a. miestas užimtas Osmanų ir pradėtas vadinti Jaliova arba Jalova. XX a. pr. dauguma Jalovos gyventojų buvo graikai.Kemal Karpat (1985), Ottoman Population, 1830–1914, Demographic and Social Characteristics, The University of Wisconsin Press, p. 184–185 1920 m., Turkijos nepriklausomybės karo metu, miestą užėmė Graikijos kariuomenė, kuri pradėjo vykdyti vietos musulmonų žudynes.Toynbee, Arnold Joseph (1970). The Western Question in Greece and Turkey:A Study in the Contact of Civilizations. H. Fertig, originally: University of California. pp. 283–284. 1921 m. miestą užėmė turkai. Jalovoje gyvenimo pabaigoje dažnai gyvendavo Mustafa Kemalis Atatiurkas.

1995 m. tapo provincijos centru. Jalova smarkiai nukentėjo nuo 1999 m. Izmito žemės drebėjimo.

 Sportas 
 Yalovaspor BK (krepšinis)

 Šaltiniai 

Kategorija:Turkijos miestai